《春日承诸郡公招同李仰山唐曙台泛舟西湖用前韵 其二》
明代·章曰慎

胜地滥陪冠盖客，方舟同泛水云乡。西山雨霁岩峦秀，南渚风回兰桂香。

片石崔巍题雁塔，长桥缥缈锁鱼梁。他年回首旧游处，两岸棠阴逗夕阳。

作者简介：章曰慎，海阳人。明穆宗隆庆元年（一五六七）贡生。官云南曲靖府通判。事见清光绪《海阳县志》卷一四。